
R O M Â N I A
JUDEŢUL  BOTOŞANI
COMUNA HLIPICENI
-CONSILIUL LOCAL-
Nr.  543/24.07.2023

PROCES  VERBAL 
încheiat astăzi 24.07.2023, în cadrul şedinţei ordinare a 
Consiliului Local Hlipiceni, judeţul Botoşani

           Secretarul unității administrativ-teritoriale  - Comuna Hlipiceni deschide lucrările şedinţei ordinare, arătând ca şedinţa a fost convocată prin dispoziţia primarului nr. 122/17.07.2023, apoi face prezenta consilierilor.
Au fost convocaţi un nr. de 13 consilieri locali și sunt prezenți toți. Din partea executivului sunt prezenți primarul, secretarul și șeful biroului financiar-contabil.
Secretarul comunei dă cuvântul președintelui de ședință – dna Ciobanu Marineta, pentru a prezenta ordinea de zi, apoi aceasta o supune spre aprobarea Consiliului local.
	Ordinea de zi este următoarea:

1. Aprobarea procesului verbal al ședinței anterioare;
1. Proiect de hotărâre  privind aprobarea Protocolului de colaborare între Ministerul Muncii și Solidarității Sociale (MMSS) și Unitatea Administrativ-Teritorială – Comuna Hlipiceni – inițiator primarul comunei Hlipiceni;
1. Proiect de hotărâre  privind închirierea prin licitație publică a spațiului în suprafață de 163,97 mp, situat la parterul clădirii ”fost Magazin Universal” din satul Hlipiceni, comuna Hlipiceni, județul Botoșani – inițiator primarul comunei Hlipiceni;
1. Proiect de hotărâre  privind rectificarea bugetului de venituri și cheltuieli pe anul 2023 – inițiator primarul comunei Hlipiceni;
1. Proiect de hotărâre  privind concesionarea prin licitație publică a unor suprafețe de teren care aparțin domeniului privat al comunei Hlipiceni, situate în PC 311 intravilan sat Hlipiceni –  inițiator primarul comunei Hlipiceni;
1. Proiect de hotărâre  privind alegerea președintelui de ședință în cadrul Consiliului local Hlipiceni  – inițiator primarul comunei Hlipiceni;
1. Probleme curente.

Se supune la vot aprobarea ordinii de zi.
           In urma votului liber exprimat, cei 13 consilieri sunt  de acord cu ordinea de zi.
	Dl primar propune suplimentarea ordinii de zi cu încă două puncte, după cum urmează:
1. Proiect de hotărâre privind acordarea mandatului special reprezentantului U.A.T. – Comuna Hlipiceni în A.G.A. A.D.I. ”Ecoproces” în vederea aprobării tarifului și actului adițional nr. 15 la Contractul de delegare a gestiunii ”Concesionarea serviciului public de colectare și transport a deșeurilor municipale solide în județul Botoșani” – zona 4 Botoșani nr. 927/14.07.2017 - inițiator primarul comunei Hlipiceni;
1. Proiect de hotărâre pentru aprobarea sumei bugetare în cuantum de 10.063 lei privind costul lunar pentru organizarea și funcționarea serviciului de ordine și pază la nivelul comunei Hlipiceni - inițiator primarul comunei Hlipiceni.
	
Se supune la vot ordinea de zi suplimentată cu cele două puncte.
Se aprobă cu 13 voturi pentru.
Secretarul comunei aduce la cunoștință faptul că toate proiectele de hotărâre sunt însoțite de referatul compartimentului de resort din cadrul aparatului de specialitate al primarului.	
 	
Se trece la punctul 1 al ordinii de zi: 
Aprobarea procesului verbal al ședinței anterioare
Este supus spre aprobare procesul verbal de la ședința ordinară din data de 28.06.2023.
Minuta acestui proces verbal a fost afișată imediat după ședință la avizierul din holul primăriei și pe pagina oficială de internet a instituției. De asemenea, procesul verbal a fost dat spre consultarea membrilor consiliului, înainte de începerea ședinței.
Dl Lăpușnianu Liviu  spune că procesul verbal a putut fi citit de la afișare și până la ședință, că putea fi consultat înainte de ședință, fiind pus la dispoziție pe masa de ședință,  și că dânsul este de acord cu acestea.
La fel susține și dl Doru Sergiu.
Pentru că nu sunt obiecții cu privire la cuprinsul procesului verbal, dna președinte de ședință supune la vot aprobarea acestuia.
Procesul verbal al ședinței anterioare este aprobat cu 13 voturi pentru. 

Se trece la punctul 2 de pe ordinea de zi:
Proiect de hotărâre  privind aprobarea Protocolului de colaborare între Ministerul Muncii și Solidarității Sociale (MMSS) și Unitatea Administrativ-Teritorială – Comuna Hlipiceni
Dl primar prezintă proiectul de hotărâre însoțit de protocolul de colaborare cu MMSS și explică faptul că asta presupune dotarea compartimentului de asistență socială cu un echipament informatic necesar desfășurării activității de asistență socială. Echipamentul informatic este livrat gratuit în cadrul unui proiect.
Dna președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că este o favoare pentru Primărie să fie dotată cu acest echipament gratuit. Este de acord cu proiectul de hotărâre.
La fel susține și dl Tomniuc Ioan.
Pentru că nu se mai înscrie nimeni la cuvânt, dna președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 13 voturi pentru.

Se trece la punctul 3 de pe ordinea de zi:
Proiect de hotărâre  privind închirierea prin licitație publică a spațiului în suprafață de 163,97 mp, situat la parterul clădirii ”fost Magazin Universal” din satul Hlipiceni, comuna Hlipiceni, județul Botoșani
Dl primar prezintă proiectul de hotărâre însoțit de raportul de evaluare întocmit de un expert autorizat, de studiul de oportunitate, de caietul de sarcini și de contractul-cadru de închiriere. Propunerea dlui primar este ca prețul de pornire a licitației să fie cel stabilit prin raportul de evaluare, durata închirierii să fie de 8 ani cu posibilitate de prelungire pentru o perioadă de încă patru ani. Destinația închirierii să fie pentru ”desfășurare activități comerciale sau de producție, cu excepția comercializării de băuturi alcoolice” pentru că spațiul este poziționat în fața școlii. Prețul caietului de sarcini să fie 50 lei, garanția de 50 lei și taxa de participare la licitație de 50 lei. Cuantumul garanției de bună execuție va fi egal cu două chirii lunare datorate.
Dna președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că este de acord cu proiectul de hotărâre însă este de părere că trebuie menționat în caietul de sarcini ”fără jocuri de noroc”.
Și dl Lăpușnianu Liviu spune că este de acord cu proiectul de hotărâre și cu propunerea dlui Romaniuc.
Dl Amihăiesei Ciprian spune că la destinație să fie trecut ”desfășurare activități comerciale sau de producție, cu excepția comercializării de băuturi alcoolice și a activităților de jocuri de noroc”.
Se supune la vot propunerea dlui Romaniuc și a dlui Amihăiesei.
Se aprobă cu 13 voturi pentru.
Pentru că nu mai sunt alte comentarii, dna președinte de ședință supune la vot proiectul de hotărâre în forma prezentată de dl primar, cu amendamentul adus destinației ”desfășurare activități comerciale sau de producție, cu excepția comercializării de băuturi alcoolice și a activităților de jocuri de noroc”.
Se aprobă cu 12 voturi pentru. Dl Șpaiuc Mihai se abține de la vot.

Se trece la punctul 4 de pe ordinea de zi:
Proiect de hotărâre  privind rectificarea bugetului de venituri și cheltuieli pe anul 2023
Dl primar prezintă proiectul de hotărâre însoțit de lista de investiții în formă modificată și roagă pe dna Hanciuc Ancuța - șeful biroului financiar-contabil să prezinte detaliat modificările aduse la buget.
Dna contabil explică detaliat ce modificări au fost aduse la buget. În ședința următoare se va face și modificarea Planului de achiziții publice.
Dna președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Irimia Gheorghe Viorel spune că este de acord cu proiectul de hotărâre și că nu are nimic de comentat.
La fel susține și dl Satcău Săvel.
Pentru că nu se mai înscrie nimeni la cuvânt, dna președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 13 voturi pentru.

Se trece la punctul 5 de pe ordinea de zi:
Proiect de hotărâre  privind concesionarea prin licitație publică a unor suprafețe de teren care aparțin domeniului privat al comunei Hlipiceni, situate în PC 311 intravilan sat Hlipiceni
Dl primar prezintă proiectul de hotărâre însoțit de de raportul de evaluare întocmit de un expert autorizat, de studiul de oportunitate, de caietele de sarcini pentru fiecare lot și de contractul-cadru de concesiune. Propunerea dlui primar este ca prețul de pornire a licitației să fie cel stabilit prin raportul de evaluare, durata închirierii să fie de 20 ani cu posibilitate de prelungire. Destinația închirierii să fie pentru ”înființare spații de producție/ înființare spații de prestări servicii, înființare hale de depozitare”. Prețul caietului de sarcini să fie 50 lei, garanția de 50 lei și taxa de participare la licitație de 50 lei. Cuantumul garanției de bună execuție va fi egal cu două redevențe lunare datorate.
Dna președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Lăpușnianu Liviu spune că este de acord cu proiectul de hotărâre însă este de părere că ar trebui puse condiții ca cei care vor câștiga licitația să angajeze persoane din Hlipiceni. Apoi să li se acorde niște facilități prin scutire de la plata redevenței pe câteva luni.
Colegii consilieri nu sunt de acord cu propunerea dlui Lăpușnianu.
Dl Irimia Gheorghe Viorel spune că este de acord cu proiectul de hotărâre în forma prezentată de primar. Prețul de pornire a licitației să fie cel stabilit prin raportul de evaluare.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 10 voturi pentru. Sunt trei abțineri: dl Șpaiuc Mihai, dl Șcarlii Mihai și dl Satcău Săvel.

Se trece la punctul 6 de pe ordinea de zi:
Proiect de hotărâre privind acordarea mandatului special reprezentantului U.A.T. – Comuna Hlipiceni în A.G.A. A.D.I. ”Ecoproces” în vederea aprobării tarifului și actului adițional nr. 15 la Contractul de delegare a gestiunii ”Concesionarea serviciului public de colectare și transport a deșeurilor municipale solide în județul Botoșani” – zona 4 Botoșani nr. 927/14.07.2017
Dl primar prezintă proiectul de hotărâre însoțit de adresa din partea ADI Ecoproces și explică membrilor consiliului local că, conform legislației în vigoare, operatorul de colectare
are dreptul de a solicita ajustarea tarifelor cu indicele de inflație calculate de la ultima actualizare până la ultima lună în care a fost publicat, ajustare care se aprobă prin hotărâre AGA ADI Ecoproces. Operatorul de colectare SC Urban Serv a solicitat prin adresele nr. 3260/21.06.2023 și 3261/21.06.2023 ajustarea tarifului.
Tarifele actuale sunt:
- 154,75 lei/tonă pentru activitatea de colectare a deșeurilor reziduale, 
-  1103,21 lei/tonă pentru activitatea de colectare a deșeurilor reciclabile,

ca urmare ajustării rezultă următoarele tarife:
- 165,26 lei/tonă pentru activitatea de colectare a deșeurilor reziduale, 
- 1163,24 lei/tonă pentru activitatea de colectare a deșeurilor reciclabile.
ADI Ecoproces solicită Consiliului local implicat mandat special (conform prevederilor statutare) pentru ca reprezentantul UAT să voteze proiectul de hotărâre. 
Dna președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că este de acord cu proiectul de hotărâre. Este normal ca prețurile să fie ajustate la un anumit timp. Trebuie avertizați cetățenii în legătură cu depozitarea gunoiului în containere. Se depozitează gunoi cu pământ și materiale de construcții care cântăresc foarte mult. Astfel, primăria plătește foarte mulți bani pentru gunoi pentru că se plătește la tonaj. 
Dl molie Costel spune că trebuie neapărat să fie montate camere de luat vederi la fiecare container pentru a se vedea cine nu respectă regulile de depozitate a gunoiului în container. De dat amenzi și de tras la răspundere cei care nu respectă regulile.
Și dl Doru Sergiu spune că este de acord cu proiectul de hotărâre în forma prezentată.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 13 voturi pentru.

Se trece la punctul 7 de pe ordinea de zi:
Proiect de hotărâre pentru aprobarea sumei bugetare în cuantum de 10.063 lei privind costul lunar pentru organizarea și funcționarea serviciului de ordine și pază la nivelul comunei Hlipiceni
Dl primar prezintă proiectul de hotărâre și face precizarea că acesta a fost inițiat la solicitarea ACOR, ca urmare a trecerii unui paznic la o treaptă superioară de vechime - Balan.
Dna președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Satcău Săvel spune că este de acord cu proiectul de hotărâre și că nu are nimic de comentat. Este dreptul omului de a beneficia de sporul de vechime.
Și dl Irimia Gheorghe Viorel spune că este de acord cu proiectul de hotărâre. Nu are nimic de comentat.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 13 voturi pentru.

Se trece la punctul 8 de pe ordinea de zi:
Proiect de hotărâre  privind alegerea președintelui de ședință în cadrul Consiliului local Hlipiceni  
Dl primar prezintă proiectul de hotărâre și propune membrilor consiliului să facă propuneri pentru un nou președinte.
Este avizul comisiei juridice.
Dl Romaniuc Ion propune pe dl Doru Sergiu.
Pentru că nu mai sunt alte propuneri, dna președinte supune la vot propunerea dlui Romaniuc Ion.
Cu 11 voturi pentru, dl Doru Sergiu este ales președinte de ședință pentru următoarele trei luni. Dl Șpaiuc Mihai este împotrivă. Dl Doru Sergiu se abține de la vot.

Se trece la punctul 9 de pe ordinea de zi:
Probleme curente
Dl Tomniuc Ioan:
-de făcut curățenie în zona platformelor de gunoi;
-platforma de pe DC 47, la poarta Tomniuc Ion (decedat) este o mizerie de nedescris;
-trebuie numerotate platformele  pentru  a se putea discuta despre platforma X, Y..
Dl Romaniuc Ion:
-propune amplasarea mai multor platforme de colectare;
Dl primar:
-în bugetul din anul viitor vom prinde bani pentru montare camere de supraveghere la toate platformele de gunoi; anul aceasta nu ne permitem pentru că avem foarte multe obiective de investiții pentru care avem nevoie de bani;
-se vor suplimenta punctele de colectare a ginoiului.
Dl primar mai vorbește și despre stadiul realizării obiectivelor de investiții aflate în derulare.


Pentru că nu se înscrie nimeni la cuvânt,  preşedintele de şedinţă – dna Ciobanu Marineta mulţumeşte membrilor Consiliului  si membrilor executivului prezenţi pentru participare,  declarând închise lucrările şedinţei.


HLIPICENI/24.07.2023				         Președinte de ședință,
						                  CIOBANU MARINETA

				   

Secretar general comună,
                	         CIOBANU DANIELA-MARIA







